KOMENTE DHE REKOMANDIME 

MBI RAPORTIN E MONITORIMIT PËR 4-MUJORIN E PARË 2026, PËR MINISTRINË E TURIZMIT, KULTURËS DHE SPORTIT
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Turizmit, Kulturës dhe Sportit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, harton dhe zbaton politikat për turizmin; harton dhe zbaton politikat e qeverisë në fushën e kulturës dhe trashëgimisë kulturore, materiale dhe jomateriale, duke përfshirë ruajtjen dhe promovimin e kulturës së shkruar, nxitjen e krijimtarisë artistike dhe industrive krijuese, zhvillimin e edukimit kulturor, mbrojtjen dhe rijetësimin e vlerave kulturore, si dhe rritjen e dialogut e të shkëmbimit kulturor në kuadër të integrimit evropian dhe ndërkombëtar, në përputhje me programin e qeverisë së Republikës së Shqipërisë; harton, programon, zhvillon dhe bashkërendon punën për politikat kombëtare në fushën e sportit, harton politikat mbrojtëse e promovuese, si dhe krijon hapësirat e nevojshme për zhvillimin dhe përmirësimin e sportit shqiptar; harton dhe zbaton politika që synojnë mbrojtjen e të drejtave të të rinjve dhe garantimin e pjesëmarrjes të të rinjve në jetën sociale.

Ministria e Turizmit, Kulturës dhe Sportit për vitin 2025, në zbatim të VKM nr.512, datë 26.9.2025 “Për përcaktimin e fushës së përgjegjësisë shtetërore të Ministrisë së Turizmit, Kulturës dhe Sportit” administron dhe menaxhon fondet publike sipas gjashtë programeve të miratuara, e konkretisht:

1. Programi “Planifikim Menaxhim Administrim”

2. Programi “Trashëgimia Kulturore dhe Muzetë”
3. Programi “Arti dhe Kultura” 
4. Programi “Zhvillimi i Turizmit”

5. Programi “Zhvillimi i Sportit”’
6. Programi “Mbështetje për Rininë dhe Fëmijët”’
Performanca e produkteve sipas programeve:

Në Programin “Planifikim Menaxhim Administrim”, i cili ka për objektiv përmirësimin e strukturës funksionale për një menaxhim sa më efektiv të burimeve njerëzore, krijimi i një stafi permanent dhe sa më të qëndrueshëm, si dhe aplikimi i proceseve transparente të konkurrimit në përputhje me parimet e barazisë gjinore, motivimi për ngritjen në detyrë sipas rezultateve të punës, rritja e luftës kundër korrupsionit si- një element shumë i rëndësishëm për ecjen përpara në përputhje me standardet e BE-së, për 4M I 2026, për këtë program janë realizuar fondet në shpenzime korrente në masën 103 milionë LEK ose 27% e planit vjetor të rishikuar. Fondet buxhetore në këtë program në shpenzimet korrente gjatë 4M I 2026 kanë patur performancën si më poshtë: 

· Janë hartuar rreth 7 akte ligjore dhe nënligjore të miratuara sipas fushës së përgjegjësisë së MTKS, me kosto faktike prej 72 milionë LEK.
· 8 trajnime të realizuara në produktin“Staf i trajnuar”, sipas fushës së përgjegjësisë ose 32% e sasisë së planifikuar, me kosto faktike 31 milionë LEK.
Në programin “Trashëgimia Kulturore dhe muzetë” është realizuar promovimi, ruajtja, konservimi, restaurimi i objekteve dhe fondeve muzeore si dhe edukimi përmes trashëgimisë dhe aktiviteteve në funksion të saj. Për 4M I 2026, për këtë program janë realizuar fondet në shpenzime korente në masën 215.5 milionë LEK ose 24% e planit vjetor.

Kështu, gjatë 4M I 2026 janë realizuar produktet:
· Me një kosto rreth 114 milionë LEK, janë kryer punime mirëmbajtje dhe restaurime në 672 objekte, si edhe ndërhyrje restauruese, konsoliduese, pastrime nga vegjetacioni apo mirëmbajtje. 

· Jane mirembajtur 12 muze te vizitueshëm nga publiku me kosto faktike 75 milionë LEK.

· Eshte realizuar produkti “Trashegimia materiale e jo materiale e inventarizuar” me nje numer prej 2 696 kartelash, me kosto faktike  4.9 milionë LEK.

Në programin “Arti dhe Kultura, i cili  ka për qëllim, edukimin, zhvillimin dhe promovimin e skenes artistike dhe vlerave kulturore kombëtare dhe ka si objektiv “Rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike”, për 4M I 2026, për këtë program janë realizuar fondet në shpenzime korente në masën 441.2 milionë LEK ose 28% e planit vjetor. Përmbushja e këtij objektivi gjatë 4M I 2026 është realizuar nëpërmjet produkteve, performanca e të cilave paraqitet si më poshtë:

· 72 premiera dhe shfaqje artistike të zhanrit skenik operistik, koreografik dhe folklorik kombëtar (200.4 mln LEK).

· 62 Premiera dhe shfaqie artistike të zhanrit teatror klasik dhe bashkëkohor (49.3 mln LEK); 

· 28 aktivitete për qytetarët përdorues, frekuentues të koleksioneve bibliotekare (48.4 mln LEK).

· 79 projekte dhe programe në mbështetje të skenës së pavarur (23 mln LEK).

· 63 veprimtari artistike ne zhanrin e cirkut dhe eksperimentimin e formave te reja te shprehjes skenike bashkekohore (22.2 milion LEK).

· 71 veprimtari edukuese të teatrit me dhe për fëmijë (18.7 milion LEK), 

· 181 premiera dhe shfaqje artistike të zhanrit teatror eksperimental klasik/bashkekohor (63 mln LEK); 

· 400 vizitore në ekspozita me vepra pjesë e fondit të GKA, të përkohshme të traditës dhe bashkëkohore, autorë të diasporës dhe të huaj (14.9 mln LEK), 

· 35 veprimtari promovuese të materialeve filmike, pjesë e fondit të kinematografisë shqiptare dhe asaj të huaj. (7.4 milion LEK)

Në programin “Zhvillimi i Turizmit” për 4M I 2026, fondet në shpenzimet korente janë realizuar në në vlerën 85.2 milionë LEK. Produktet të cilët kanë kontribuar në realizimin e qëllimit të programit, i cili lidhet me “Kthimin e Shqipërisë në një destinacion turistik tërheqës, cilësor dhe të qëndrueshëm, duke shfrytëzuar potenciale dhe burime lokale, duke u fokusuar në atë çka është unike në Shqipëri”, paraqiten si më poshtë:

· Janë kryer 577 Monitorime përgjatë gjithë vijës bregdetare, me kosto faktike 45.5 milionë LEK. 

· Eshtë ofruar mbështetje financiare për 3 projekte me tematikë promovimin e destinacioneve dhe zhvillimin e produkteve turistike, të cilët përgjatë periudhës 4M janë financuar në vlerën 14.6 milionë LEK.
· Janë zhvilluar 4 panaire për promovimin e turizmit, me kosto faktike 19 milionë LEK.

Në programin “Zhvillimi i Sportit” synohet mbështetja dhe ngritja e kapaciteteve në fushën e sportit për çdo disiplinë sportive dhe aktivizimi i Shqipërisë në aktivitete ndërkombëtare me fokus te të rinjtë. Për 4M 2026, për këtë program janë realizuar fondet në shpenzime korrente në masën 747.3 milionë LEK ose 92% e planit vjetor të rishikuar.

Kështu, gjatë 4M I 2026 janë realizuar produktet:
· Janë financuar 33 Federata Olimpike dhe jo-Olimpike që marrin pjesë në aktivitete ndërkombëtare, me kosto faktike 601.8 milionë LEK.

·  Janë zhvilluar 95 Aktiviteteve kombëtare dhe ndërkombëtare të të gjitha disiplinave, në përputhje me kalendarin sportiv kombëtar dhe ndërkombëtar, me kosto faktike 45.2 milionë lekë.

· Shpërblyer 8 sportistët elitarë dhe trajnerët medaliste për pjesëmarrje në aktivitete ndërkombëtare, me kosto faktike rreth 9 milionë LEK.

· Janë zhvilluar programe trajnuese në sistemin sportiv kombëtar, në funskion të rritjesë së kapaciteteve në fushën e sportit, me synimin për të trajnuar çdo vit 20-50% të stafit teknik të sistemit sportiv kombëysar (732 teknikë, specialistë, instruktorë, mjekë), me prioritet për sportistët dhe trajnerët gra, me kosto faktike 80 milionë LEK.

Në programin “Mbështetje për Rininë dhe Fëmijët”, qëllimi i politikës të së cilit është mbështetja dhe nxitja e inovacionit rinor, rritja e aftësive dhe profesionalizimit përmes edukimit cilësor, pjesëmarrjes aktive në jetën qytetare, sociale, poltike, gjatë 4M 2026 për këtë program janë realizuar fondet në shpenzime korrente në masën 36.7 milionë LEK ose 16% e planit vjetor.

Kështu, gjatë 4M I 2026 janë realizuar produktet:

· Janë realizuar 60 aktivitete në kuadër të Planit Kombëtar për Rininë i zbatuar, me kosto faktike 36.7 milionë LEK.

II.Karakteristika kryesore të performancës së shpenzimeve”.
Në fund të 4 mujorit të parë 2026, situata në lidhje me realizimin e shpenzimeve të buxhetit sipas programeve, paraqitet si më poshtë:
Tabela Realizimi i shpenzimeve sipas programeve (në mijë lekë)

Buxheti i Ministrisë së Turizmit, Kulturës dhe Sportit gjatë 4M I 2026, në shpenzimet korrente është reazlizur  në vlerën 1.62 miliardë LEK, ose 34% e planit të buxhetit. Referuar nivelit të realizimit, shprehemi se ministria ka realizuar performancë relativisht të mirë financiare, në nivelin e pritshëm mesatar për periudhën. 
Duke parë strukturën e realizimit të shpenzimeve faktike për 4M I 2026, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Zhvillimi i sportit” , me 46% të faktit, ndjekur nga programi “Arti dhe Kultura” me rreth 27% të totalit të shpenzimeve dhe 51% të buxhetit.
Lidhur me Informacionin mbi volumin dhe madhësinë e ndryshimit të buxhetit, siç shihet nga tabela, në krahasim me ligjin fillestar plani buxhetit ka pësuar ndryshime gjatë 4M I 2026 të cilat lidhen me akordimin e fondit të veçantë.
Përsa i përket realizimit sipas, klasifikimit ekonomik (artikujve), tabela më poshtë paraqet një pasqyrë të realizimit të tyre.
Tabela Realizimi i shpenzimeve sipas klasifikimit ekonomik (në mijë lekë)   
 SHAPE  \* MERGEFORMAT 



Duke parë realizimin sipas artikujve, vërejmë që peshën më të madhe në buxhetin e kësaj ministrie e zë artikulli 604, (19% të planit të rishikuar të buxhetit dhe 30%  të faktit), i cili është realizuar në masën 36%. Artikulli 602 në nivel ministrie është realizuar në masën 16% të palni të rishikuar. Zëri shpenzimeve të personelit është realizuar në masën 30%.
Të ardhurat jashtë limitit: Nga të dhënat e SIFQ dhe raportimi, konstatojmë se për 4M I 2026 për këtë ministri janë realizuar të ardhura jashtë limitit në masën 938 mijë LEK.
III.Komente dhe rekomandime 
· Vëmë në dukje se paraqitja e informacionit është sipas formateve të përcaktuara në paragrafin 49, të Udhëzimit nr. 14, datë 30.05.2023, përsa i përket Anekseve të monitorimit .
· Relacioni shoqërues ka paraqitur një përshkrim konstatues mbi zërat e shpenzimeve, por pa dhënë shpejgime mbi deviancat në nivelet e realizimit në nivel programi, krahasuar me nivelin  e pritshëm të periudhës.
· Raporti është dorëzuar në protokollin e Ministrisë së Financave brenda afatit të përcaktuar në udhëzim.
· Janë evidentuar shpenzimet nga të ardhurat jashtë limitit.

· Eshtë paraqitur informacion lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të  punonjesve, në nivel ministrie por pa  dhënë shpjegimet përkatëse mbi devijimin e nr.faktik nga ai i planikifkuar në relacion.
•     Lidhur me përmirësimin e cilësisë së përmbajtjes së raportit të monitorimit rekomandojmë:

 Për treguesit e performancës në nivel qëllimi  dhe treguesit e performancës  në nivel objektivi të shfaqura në  aneksin 4 “Raporti i realizimit të treguesve të performancës së programit”, nga  verifikimi për programet buxhetore, rekomandojmë paraqitjen e nje analize mbi realizimin e qëllimit dhe objektivave të politikës së programit.
IV.Publikimi 

 Raporti i Monitorimit për 4M I 2026, është publikuar në faqen zyrtare të Ministrisë së Turizmit, Kulturës dhe Sportit.

Link: https://mtks.gov.al/raport-vjetor-per-zbatimin-e-buxhetit-dhe-anekset-2/

